### Beslutningstema

Det skal besluttes, om der kan ske igangsætning af udarbejdelse af et nyt plangrundlag for en udvidelse af kapaciteten på autocamperpladsen [adresse].

### Sagsfremstilling

Ejerne af autocamperpladsen [adresse] har fremsendt ansøgning om plangrundlag for udvidelse af pladsen. Der ansøges om, at der udarbejdes en lokalplan for ejendommen matr.nr. 190, [adresse], Rømø, beliggende [adresse], som vist på vedlagte kortbilag. Det ønskes også, at den nye lokalplan skal erstatte den nuværende lokalplan på ejendommen matr.nr. 1779 m.fl., [adresse], Rømø, beliggende [adresse]. 190 er ikke omfattet af en kommuneplanramme, og der er ikke vedtaget lokalplaner for området. Området for matr.nr. 1779 m.fl. er omfattet af Kommuneplanramme 740.51.9 og lokalplan nr. 148-740 (ansøgning vedlagt).

Ejerne har udarbejdet en udviklingsplan for [adresse], der dels etablerer et nyt område med plads til 50 luksuspladser i naturlige omgivelser og dels forskønner den eksisterende plads gennem landskabelige greb og beplantning med egnstypiske arter. Dermed bliver driften mere naturnær og får en mere vild karakter indenfor rammerne af, hvad der er egnstypisk for Rømø. Det nye område til luksuspladser matr.nr. 190 har et grundareal på ca. 27.560 m², hvoraf ca. 12.430 m2 er dækket af skov. Hele ejendommen er ubebygget. Ejendommen matr. nr. 1779 m.fl. har et grundareal på ca. 82,6 ha, hvoraf ca. 74.170 m2 anvendes til autocamperplads, herunder beskyttede søer og toiletfaciliteter mv. Planlægning skal også afklare den fremtidige vejadgang.

Ønsket om udvidelse er begrundet i, at pladsen i højsæsonen er fuldt booket, og der forventes en stadig voksende efterspørgsel.

Forvaltningen vurderer, at intentionen om at udvide og udvikle pladsen falder i forlængelse af udviklingsprincipperne for Rømø Udviklingsplan og ønsket om at skabe øget kvalitet i turismetilbuddene.

Forvaltningen anmoder udvalget om en tilkendegivelse af, om det ser positivt på udarbejdelse af et nyt plangrundlag for pladsen.

### Økonomi

Ejerne af autocamperpladsen Oasen finansierer udarbejdelsen af plangrundlaget.

### Fagchefen for Plan og Udvikling indstiller,

|  |  |
| --- | --- |
| at | der kan igangsættes udarbejdelse af et nyt plangrundlag for autocamperpladsen [adresse], herunder med udvidelse på nyt område som kræver Kommuneplantillæg. |

### Beslutning

Indstillingen godkendt.

Der skal i det videre arbejde tages højde for naboers eventuelle støjgener.